
S K R A Ć E N I  Z A P I S N I K
od 15. srpnja 2025. godine

sa 2. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 024-02/25-01/01, URBROJ: 2137-22-25-4, od 11. srpnja 2025. godine.

PREDSJEDNIK: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Darko Bezjak, predsjednik Općinskog vijeća,
2.  Marina Bušić, potpredsjednica Općinskoga vijeća,
3.  Dario Ciganović, član Općinskog vijeća,
4.  Jelena Turčić, članica Općinskoga vijeća,
5.  Katarina Kozarić - Šabarić, članica Općinskog vijeća,
6.  Katarina Čorba, članica Općinskog vijeća,
7.  Marina Hrženjak, članica Općinskog vijeća,
8.  Iva Mađerek Krešić, članica Općinskog vijeća.


OSTALI PRISUTNI:

1. Mirko Remetović, općinski načelnik Općine Novo Virje,
2. Miroslav Lukanec, pročelnik i zapisničar.
	  
  ODSUTNI:

  1. Vladimir Kovač, član Općinskog vijeća – opravdano.

Sjednicu Općinskog vijeća Općine Novo Virje otvorio je predsjednik Općinskog vijeća Darko Bezjak u 20,00 sati, pozdravio sve prisutne te im zaželio uspješan rad.

PREDSJEDNIK: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 8 glasova ZA usvojilo zapisnik sa prethodne sjednice.

PREDSJEDNIK: U materijalima ste primili prijedlog dnevnog reda za današnju sjednicu. Želi li tko od vijećnika dati izmjenu ili dopunu dnevnog reda.

PREDSJEDNIK: Za današnju sjednicu predlažem sljedeći:




DNEVNI RED

1. Donošenje Rješenja o izboru predsjednika i članova Odbora za financije i proračun Općinskog vijeća Općine Novo Virje,
2. Donošenje Rješenja o izboru predsjednika i članova Odbora za statut i poslovnik Općinskog vijeća Općine Novo Virje,
3. Donošenje Rješenja o imenovanju predsjednika i članova Socijalnog vijeća Općine Novo Virje,
4. Donošenje Rješenja o osnivanju povjerenstva za ravnopravnost spolova i imenovanju predsjednika i članova,
5. Donošenje Odluke o osnivanju i imenovanju Povjerenstva za mlade,
6. Donošenje Odluke o refundaciji (povratu sredstava) za nabavu radnih bilježnica i drugog obrazovnog materijala te školskog pribora učenicima osnovnih škola s prebivalištem na području Općine Novo Virje u školskoj godini 2025./2026.,
7. Donošenje Zaključka o usvajanju Polugodišnjeg izvješća o radu općinskog načelnika Općine Novo Virje za 2025. godinu za razdoblje od 1. siječnja 2025. godine do 30. lipnja 2025. godine,
8. Donošenje Zaključka o usvajanju Izvješća o korištenju sredstava Proračunske zalihe proračuna Općine Novo Virje za 2025. godinu za razdoblje od 1. siječnja do 30. lipnja 2025. godine,
9. Donošenje Odluke o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Novo Virje za razdoblje od konstituiranja Općinskog vijeća Općine Novo Virje do 31. prosinca 2025. godine, 
10. Donošenje Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića Bregunica,
11. Donošenje Odluke o upisu djece u dječji vrtić Bregunica Novo Virje za pedagošku godinu 2025./2026.,
12. Razno.

Dnevni red je usvojen sa 8 glasova ZA.

Točka 1.

PREDSJEDNIK: Prema odredbama Statuta i Poslovnika Općinsko vijeće bira predsjednika i članove Odbora za financije i proračun. Odbor ima predsjednika i dva člana.
Da li ima tko kakav prijedlog?

JELENA TURČIĆ: Odbor za izbor i imenovanja predlaže za predsjednika Odbora za financije i proračun Kovač Vladimira, dok za članove odbora predlaže Daria Ciganović i Jelenu Turčić.

PREDSJEDNIK: Da li netko ima drugačiji prijedlog?

Katarina Kozarić Šabarić predlaže da jedan član Odbora bude iz oporbe. Nakon kratke rasprave vijeće se složilo da umjesto Daria Ciganović član odbora za financije i proračun bude Katarina Čorba. Budući da nema drugih prijedloga, a predloženi kandidati prihvaćaju kandidaturu, dajem ovaj prijedlog na glasovanje.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

RJEŠENJE 
o izboru predsjednika i članova Odbora 
za financije i proračun Općinskog vijeća Općine Novo Virje

Točka 2.

PREDSJEDNIK: Prema odredbama Statuta i Poslovnika Općinsko vijeće bira predsjednika i članove Odbora za statut i poslovnik. Odbor ima predsjednika i dva člana.
Da li ima tko kakav prijedlog?

JELENA TURČIĆ: Odbor za izbor i imenovanja predlaže za predsjednika Odbora za statut i poslovnik Katarinu Kozarić Šabarić, dok za članove odbora predlaže Darka Bezjak i Vladimira Kovač. 

PREDSJEDNIK: Da li netko ima drugačiji prijedlog?

Budući da nema drugih prijedloga, a predloženi kandidati prihvaćaju kandidaturu, dajem ovaj prijedlog na glasovanje.

Budući da se više nitko nije javio Općinsko vijeće Općine Novo Virje jednoglasno je sa  8 glasova ZA donijelo

RJEŠENJE 
o izboru predsjednika i članova Odbora 
za statut i poslovnik Općinskog vijeća Općine Novo Virje

Točka 3.

PREDSJEDNIK: Prema odredbama Statuta i Poslovnika Općinsko vijeće bira predsjednika i članove radnih tijela Općinskog vijeća. Molim predsjednika Odbora za izbor i imenovanja da dade prijedlog za predsjednika i članove Socijalnog vijeća Općine Novo Virje. 

JELENA TURČIĆ: Odbor za izbor i imenovanja predlaže za predsjednika Socijalnog vijeća Marinu Bušić, dok za članove Povjerenstva predlaže Katarinu Kozarić Šabarić, Peru Čorba, Jelenu Turčić i Franju Marčinka.

PREDSJEDNIK: Da li netko ima drugačiji prijedlog?

Budući da nema drugih prijedloga, a predloženi kandidati prihvaćaju kandidaturu, dajem ovaj prijedlog na glasovanje.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

RJEŠENJE 
o imenovanju predsjednika i članova Socijalnog vijeća Općine Novo Virje

Točka 4.

PREDSJEDNIK: Prema odredbama Statuta i Poslovnika Općinsko vijeće bira predsjednika i članove radnih tijela Općinskog vijeća. Molim predsjednika odbora za izbor i imenovanja da dade prijedlog za predsjednika i članove Povjerenstva za ravnopravnost spolova Općine Novo Virje. 

JELANA TURČIĆ: Odbor za izbor i imenovanja predlaže za predsjednika Povjerenstva za ravnopravnost spolova Katarinu Kozarić Šabarić, dok za članove Povjerenstva predlaže Katarinu Čorba, Jelenu Turčić, Ivu Mađerek Krešić i Marinu Hrženjak.

PREDSJEDNIK: Da li netko ima drugačiji prijedlog?

Budući se radi o Povjerenstvu za ravnopravnost spolova Katarina Kozarić Šabarić predlaže da u Povjerenstvu bude i muških članova. Nakon kratke rasprave vijeće se složilo da umjesto Katarine Čorba i Jelene Turćić članovi Povjerenstva budu Dario Ciganović i Darko Bezjak.

Budući da nema drugih prijedloga, a predloženi kandidati prihvaćaju kandidaturu, dajem ovaj prijedlog na glasovanje.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

RJEŠENJE 
o osnivanju Povjerenstva za ravnopravnost spolova i imenovanju predsjednika i članova

Točka 5.

PREDSJEDNIK: Prema odredbama Statuta i Poslovnika Općinsko vijeće bira predsjednika i članove radnih tijela Općinskog vijeća. Molim predsjednika Odbora za izbor i imenovanja da dade prijedlog za predsjednika i članove Povjerenstva za mlade Općine Novo Virje.

JELENA TURČIĆ: Odbor za izbor i imenovanja predlaže za predsjednika Povjerenstva za mlade Općine Novo Virje Katarinu Čorba, dok za članove Povjerenstva predlaže Renatu Litvić, Ivu Mađerek Krešić, Denisa Ptičak i Luku Čorba.

PREDSJEDNIK: Da li netko ima drugačiji prijedlog?

Budući da nema drugih prijedloga, a predloženi kandidati prihvaćaju kandidaturu, dajem ovaj prijedlog na glasovanje.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

RJEŠENJE 
o osnivanju Povjerenstva za mlade Općine Novo Virje

Točka 6.

PREDSJEDNIK: Prelazimo na šestu točku, a to je donošenje Odluke o refundaciji (povratu sredstava) za nabavu radnih bilježnica i drugog obrazovnog materijala te školskog pribora učenicima osnovnih škola s prebivalištem na području Općine Novo Virje u školskoj godini 2025./2026.
Predlagatelj Odluke je općinski načelnik i ima riječ.

OPĆINSKI NAČELNIK: U materijalima ste primili prijedlog Odluke, a prema prijedlogu općina bi roditeljima vraćala iznos os 55,00 eura po učeniku.
Isto tako dobili smo dopis da će Koprivničko – križevačka županija financirati paket bilježnica za sve učenike. Po meni je najbolje da općina refundira sredstva pa da svatko kupi što mu treba.

PREDSJEDNIK: Zahvaljujem, otvaram raspravu. 

KATARINA KOZARIĆ ŠABARIĆ: Radi se o paketu bilježnica za svaki razred koji će financirati Koprivničko – križevačka županija. Prema informacijama koje ja imam cijena radnih bilježnica od prvog do petog razreda je oko 80 eura, za šesti razred oko 90 eura, za sedmi od 120 do 140 eura, a za osmi oko 180 eura. Tu postoji veliki nesrazmjer u cijenama jer su viši razredi veći trošak. Mislim da bi zbog toga trebali promjeniti omjer sufinanciranja, a ne da za sve bude 55 eura. 

OPĆINSKI NAČELNIK: Moj prijedlog je da svima sufinanciramo u istom iznosu. Većina vjećnika se sa tim prijedlogom složila.

Budući da se više nitko nije javio Općinsko vijeće Općine Novo Virje jednoglasno je sa 7 glasova ZA i 1 SUZDRŽAN donijelo



ODLUKU
o refundaciji (povratu sredstava) za nabavu radnih bilježnica i drugog obrazovnog materijale te školskog pribora učenicima osnovnih škola s prebivalištem na području Općine Novo Virje u školskoj godini 2025./2026.






Točka 7.

PREDSJEDNIK: Prelazimo na sedmu točku, a to je donošenje Zaključka o usvajanju Polugodišnjeg izviješća o radu općinskog načelnika Općine Novo Virje za 2025. godinu za razdoblje od 1. siječnja 2025. godine do 30. lipnja 2025. godine.

PREDSJEDNIK: Molim općinskog načelnika da dade obrazloženje.

OPĆINSKI NAČELNIK: Izviješće ste primili u materijalima, sve sam napisao. Ukoliko ima pitanja vezano za izvješće slobodno pitajte. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju Polugodišnjeg izviješća o radu općinskog načelnika Općine Novo Virje za 2025. godinu za razdoblje od 1. siječnja 2025. godine do 30. lipnja 2025. godine

Točka 8.

PREDSJEDNIK: Prelazimo na osmu točku, a to je donošenje Zaključka o usvajanju Izvješća o korištenju sredstava Proračunske zalihe Proračuna Općine Novo Virje za 2025. godinu za razdoblje od 1. siječnja do 30. lipnja 2025. godine.

PREDSJEDNIK: Molim općinskog načelnika da dade obrazloženje.

OPĆINSKI NAČELNIK: Zaključak o usvajanju Izvješća o korištenju sredstava Proračunske zalihe Proračuna Općine Novo Virje za 2025. godinu za razdoblje od 1. siječnja do 30. lipnja 2025. godine primili ste u materijalima. 

OPĆINSKI NAČELNIK: Sredstva proračunske zalihe u razdoblju od 1. siječnja 2025. godine pa do 30. lipnja 2025. godine nisu korištena.

Budući da  se nitko  nije  javio  Općinsko vijeće  Općine Novo  Virje jednoglasno je sa 8 glasova ZA donijelo

ZAKLJUČAK
 o usvajanju Izvješća o korištenju sredstava Proračunske zalihe Proračuna Općine Novo Virje za 2025. godinu za razdoblje od 1.siječnja do 30. lipnja 2025. godine

Točka 9.

PREDSJEDNIK: Prelazimo na devetu točku, a to je donošenje Odluke o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Novo Virje za razdoblje od konstituiranja Općinskog vijeća Općine Novo Virje do 31. prosinca 2025. godine.
Molim općinskog načelnika da dade obrazloženje.

OPĆINSKI NAČELNIK: Iznos sredstava za svakog člana u Općinskom vijeću utvrđuje se tako da se pojedinoj stranci raspoređuju sredstva razmjerno broju njezinih članova u Općinskom vijeću u trenutku konstituiranja Općinskog vijeća. Imate napisano u odluci koliko kojoj stranci pripada financijskih sredstava po ovoj osnovi, također tu je još i naknada za podzastupljeni spol.

Budući da  se nitko  nije  javio  Općinsko vijeće  Općine Novo  Virje jednoglasno je sa 8 glasova ZA donijelo

ODLUKU
o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Novo Virje za razdoblje od konstituiranja Općinskog vijeća Općine Novo Virje do 31. prosinca 2025. godine.

Točka 10.

PREDSJEDNIK: Prelazimo na desetu točku, a to je donošenje Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića Bregunica.
Molim općinskog načelnika da dade obrazloženje.

OPĆINSKI NAČELNIK: Vezano za novi Pravilnik o unutarnjem ustrojstvu i načinu rada Dječjeg vrtića Bregunica sve ste primili u materijalima. Radi se o tome da se mijenja sistematizacija, do sada smo imali sistematizirano radno mjeto ravnateljica odgojiteljica, a sada bi bilo radno mjesto ravnateljica. Radi se o usklađivanju sa zakonom.

PREDSJEDNIK: Zahvaljujem, otvaram raspravu. 

MIROSLAV LUKANEC: Isto tako važno je napomenuti da se sistematizira i radno mjesto pomoćnog radnika za njegu, skrb i pratnju. Prema toj sistematizaciji sada bi se mogao raspisati natječaj za radno mjesto pomoćnog radnika na godinu dana te nebi trebali ponavljati natječaj svakih pet mjeseci kada tražimo odgojitelja, a uvijek se na natječaj javi netko nestručan.

IVA MAĐEREK KREŠIĆ: Da li taj koeficijent pomoćnog radnika bude sličan koeficijentu odgojitelja?

OPĆINSKI NAČELNIK: Bude manji.

MIROSLAV LUKANEC: Prema zakonu bi trebalo sistematizirati radno mjesto ravnatelja te da natječaj bude za ravnatelja. Ravnateljici uskoro izlazi mandat, ovisno kako se stavi u sistematizaciju tako će biti raspisan i natječaj.

PREDSJEDNIK: Problem je u tome da ako bude samo ravnatelj da to onda ne povuče za sobom da bude trebala i još jedna odgojiteljica. 

KATARINA KOZARIĆ ŠABARIĆ: Već ju imamo zaposlenu, Antoniju.

IVA MAĐEREK KREŠIĆ: Da li bi to bilo puno radno vrijeme ili pola za ravnateljicu po ovom prijedlogu?

OPĆINSKI NAČELNIK: To bi bilo na puno radno vrijeme.

Nakon daljnje rasprave vijeće je utvrdilo da daje suglasnost na predloženi pravilnik, ali na način da se u predloženom pravilniku umjesto naziva radnog mjesta ravnatelj stavi ravnatelj odgojitelj, te da se isti uskladi sa tim nazivom radnog mjesta. 

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

ODLUKU
o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića Bregunica

Točka 11.

PREDSJEDNIK: Prelazimo na jedanaestu točku, a to je donošenje Zaključka o davanju suglasnosti na Odluku o upisu djece u Dječji vrtić ''Bregunica'' Novo Virje za pedagošku 2025./2026. godinu.

OPĆINSKI NAČELNIK: U materijalima ste primili prijedlog odluke, potrebno je dati suglasnost na Odluku o upisu djece u dječji vrtić za 2025./2026. godinu.

PREDSJEDNIK: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo



ZAKLJUČAK
o davanju suglasnosti na Odluku o upisu djece u Dječji vrtić ''Bregunica'' Novo Virje za pedagošku 2025./2026. godinu

Točka 12.

DARIO CIGANOVIĆ: Imam nekoliko upita, zanima me vezano za teniski teren, bilo je rečeno da će se angažirati trener te da će se urediti termini.

OPĆINSKI NAČELNIK: Bio sam sa trenerom i rekao mu da bi organizirali treninge za djecu barem jednom u tjedan dana, to bi financirala općina. Rekao je da se bude to riješilo nakon što se vrati sa godišnjeg u kolovozu.

IVA MAĐEREK KREŠIĆ: U Đurđevcu imaju aplikaciju pa se na taj način rezerviraju termini. 

OPĆINSKI NAČELNIK: Slažem se da se uvede predložena aplikacija, budemo to riješili.
Osim toga važno je napomenuti da se na teniskom terenu radi i šteta pa bi trebalo postaviti i kamere.

DARIO CIGANOVIĆ: Zanima me što se rješava po pitanju zapuštenih kuća u Novom Virju, ima ih sve više, to su legla miševa, štakora i lisica.

OPĆINSKI NAČELNIK: Imamo komunalnog redara, trebamo izvaditi koji su vlasnici tih parcela, pa onda komunalni redar pošalje opomene. Do sada nismo slali opomene. Mi možemo složiti popis takvih kuća za komunalnog redara, a on neka šalje opomene i što dalje sve treba.

IVA MAĐEREK KREŠIĆ: Vezano za obitelj Perišić na Medvedički, pokraj škole, tamo je situacija da je na njihovom imanju sve zapušteno, katastrofa.

OPĆINSKI NAČELNIK: Imamo malčer, to možemo izmalčirati, ali neka napiše dopis da nam dopušta da to možemo izmalčirati.

IVA MAĐEREK KREŠIĆ: U redu, napisati ću izjavu pa neka on potpiše.

KATARINA KOZARIĆ ŠABARIĆ: Što je sa projektom vrtića, rade se neke izmjene na projektu?

OPĆINSKI NAČELNIK: Projektant je u projektu stavio dvoje stepenice izvana, a sada se radi izmjena da budu samo požarne stepenice izvana, a preku unutarnjih bi se išlo na kat u grupu. Unutarnje bi se trebale srušiti zato jer su potrebne stepenice sa gazištem od 15 centimetara. Isto tako visina prostorija ne odgovara jer nema dosta zapremnine prostora, a bude trebala i pokretna platforma. Potrebna je i hidrantska mreža.

KATARINA KOZARIĆ ŠABARIĆ: Kada budu radovi? Do kada je rok?
OPĆINSKI NAČELNIK: Rok je ožujak 2026. godine, to ćemo riješiti.

PREDSJEDNIK: Trebalo bi postaviti jednu ili dvije klupe pokraj Aušpergera na onom raskrižju, postojeća kluba je propala. Isto tako trebala bi se pofarbati i škola izvana u Crncu te još neki radovi.

OPĆINSKI NAČELNIK: Ovo sa klupama možemo riješiti, što se tiče radova koji bi bili potrebni na školi u Crncu to trebamo iskomunicirati sa županijom.

DARIO CIGANOVIĆ: Da li ima interesa za otvaranje trgovine u Crncu?

OPĆINSKI NAČELNIK: Vatrogasci su u pregovorima sa Dergezom. Rekao sam im da bi bilo dobro da mu dodijele prostor bez naknade jer budu trebali voditi dvojno knjigovodstvo, pa bi tu naknadu koju bi dobili trebali dati knjigovođi. Bilo bi bolje da od njega traže donaciju u proizvodima.



[bookmark: _GoBack]Budući da se više nitko nije javio za riječ, predsjednik Općinskog vijeća Općine Novo Virje, Darko Bezjak završava sjednicu u 21,10 sati.

Dovršeno.

ZAPISNIČAR:
Miroslav Lukanec
PREDSJEDNIK:
Darko Bezjak















